Šarvuotoji remonto ir evakavimo mašina

Šarvuotoji remonto ir evakavimo mašina, ŠREM (; ) – šarvuotoji mašina sugadintai technikai (tankams, savaeigėms, šarvuotiesiems transporteriams, pėstininkų kovos mašinoms ir pan.) iš mūšio lauko evakuoti (net ir apšaudymo metu), ją remontuoti ir techniškai prižiūrėti lauko sąlygomis. Taip pat gali būti naudojama krovinių kėlimo darbams atlikti.

ŠREM svarbios tankų, mechanizuotųjų pėstininkų ir panašiuose mechanizuotuose daliniuose.

Specialioji šarvuotoji remonto ir evakavimo mašinos įranga:
 traukimo gervės,
 keliamoji įranga,
 evakuacinis blokas,
 buldozerinė įranga,
 virinimo aparatas,
 demontavimo, montavimo prietaisai.

Savigynai ŠREM paprastai ginkluoti 1–2 kulkosvaidžiais, maskuotei turi dūminį granatasvaidį.

Kovos veiksmų metu neretai tankai ar šarvuočiai būna tik nežymiai apgadinami ir gali būti greitai grąžinti į rikiuotę, tačiau neretai jie būna likę mūšio lauke ar apšaudomose teritorijose. Tokiais atvejais labai naudingos šarvuotosios remonto ir evakavimo mašinos, kurios geba saugiai iš po apšaudymo ištraukti sugadintą techniką ir padeda čia pat, lauko sąlygomis, ją suremontuoti.

ŠREM dažniausiai gaminamos ant pagrindinių kovos tankų važiuoklių, tačiau gali būti naudojamos ir kitokių vikšrinių šarvuočių važiuoklės. Paprastai ŠREM gaminama naudojant važiuoklę tokios pačios klasės tanko ar šarvuočio, kokią turės aptarnauti. Todėl ant tankų bazės pagamintos ŠREM aptarnauja tankus, ant šarvuotųjų transporterių bazės – šarvuočius. Ant vikšrinio šarvuočio važiuoklės pagaminta ŠREM nepatemptų gerokai sunkesnio tanko.

Pradžioje ŠREM gamino naudodami pasenusių tankų važiuokles, vėliau imta naudoti serijinių tankų važiuokles. Pirmosios ŠREM dažnai būdavo improvizuotos, gamintos fronto remonto dirbtuvėse panaudojant tankus sudaužytais bokšteliais, kuriuos nuimdavo, įrengdavo buksyravimui skirtas gerves, kitą reikalingą įrangą. Vėliau ŠREM ėmė konstruoti iš anksto, jas imta gaminti gamyklose. Dabar ŠREM iš esmės yra mobilios, šarvuotos gerai įrengtos dirbtuvės.

Pasaulio šalių ŠREM

Kanada 

 Ram ARV (2PK)

Čekoslovakija 
 VT-34 (T-34 važiuoklė)
 VT-55A (T-55 važiuoklė)
 VT-72B (T-72 važiuoklė) – (1987–1989)
 VPV (BVP-1 važiuoklė) – (1985–1989)

Prancūzija 
 M32, sukurta M4 Sherman tanko pagrindu (nuo 1944 m.)
 M74 (1954–1975 m.)
 AMX-30D (nuo 1973 m.), tanko AMX 30 korpusas
 Leclerc MARS, tanko AMX-56 Leclerc važiuoklė

Vokietija 

Antrasis pasaulinis karas
 Bergepanzer III – PzKpfw III važiuoklė
 Bergepanzer IV – PzKpfw IV važiuoklė
 Bergepanther (SdKfz 179) – PzKpfw V Panther važiuoklė, pagaminti 347 vienetai (1943–1945 m.).
 Bergetiger – PzKpfw VI Tiger I važiuoklė
 Bergepanzer 38(t) – Jagdpanzer 38 važiuoklė, pagaminta 170 vienetų (1944–1945 m.).
 Bergepanzer T-34 – trofėjinių T-34 važiuoklė

Pokaris
 Bergepanzer M74 (Sherman važiuoklė) – pirmoji bundesvero ŠREM. 1956–1960 m. naudota 300 vnt.
 Bergepanzer 1 – M88 važiuoklė. Pirmieji iš 125 naudotų ginkluotėje pasirodė 1962 m. 1985 m. juos modernizuojant benzininius variklius pakeitė dyzeliais, buvo patobulintas keltuvas.
 Bergepanzer 2 – Leopard 1 tanko važiuoklė. Šias ŠREM naudojo ir Kanados kariuomenė (ten jų pavadinimas Taurus ARV).
 Bergepanzer 3 Büffel – Leopard 2 važiuoklė
 Bergepanzer Wisent – Bergepanzer 2 važiuoklė.
 Bergepanzer Wisent 2 – Leopard 2 važiuoklė.

 Izraelis 

 Trail Blazer (Gordon) (Sherman važiuoklė) – Galėjo buksyruoti iki 72 tonų.
 Technical ir Fitter – ŠREM M-113 bazėje, su keltuvu.
 Nemera – šiuolaikinė ŠREM ant tanko Merkava važiuoklės. Pagaminti keli prototipai.
 M88 (JAV gamyba)

Malaizija 
 WZT-4 (Lenkijos gamyba)

Meksika 
 M32 Chenca (Sherman važiuoklė) – 1998 m. kompanija Napco International (JAV) modernizavo.

Lenkija 
 CW-34]] (T-34 važiuoklė)
 WPT-34 (T-34, SU-85 ir SU-100 važiuoklė)
 WZT-1 (T-54 ir T-55 važiuoklė)
 WZT-2 (T-55 važiuoklė)
 WZT-3 (T-72M važiuoklė)
 WZT-4 (PT-91M važiuoklė), gaminta Malaizijai
 WPT-TOPAS (TOPAS važiuoklė)
 WPT-MORS (MT-LB važiuoklė)

Serbija ir Jugoslavija 

 M-84ABI – ŠREM, gamintas jugoslavų tanko M-84 bazėje.
 VIU-55 Munja

TSRS 
 BTS-2 (T-54 važiuoklė)
 BTS-4A (T-54 važiuoklė)
 BREM-1 (T-72 važiuoklė)
 BREM-2 (BMP-1 važiuoklė)
 BREM-L (BMP-3 važiuoklė)
 BREM-K (BTR-80 važiuoklė)
 BREM-80U (T-80U važiuoklė)

D. Britanija 
Antrasis pasaulinis karas
 Cavalier ARV
 Churchill ARV
 Grant ARV
 Sherman III ARV I

Pokaris
 Centurion ARV
 FV 220 Conqueror ARV
 Chieftain ARV
 FV434
 M578
 Challenger ARV
 FV106 Samson
 BARV ( 'Paplūdimių šarvuotoji evakavimo mašina') – britų ŠREM, gaminta tankų M4A2 Sherman, M3A5 Grant, Centurion ir Leopard 1A5 bazėse.

JAV 
 M31 Tank Recovery Vehicle – M3 Lee važiuoklė.
 M32 Tank Recovery Vehicle – M4 Sherman važiuoklė.
 M32B1 – iš tankų M4A1
 M32B2 – iš tankų M4A2.
 M32B3 – iš tankų M4A3.
 M32B4 – iš tankų M4A4.
 M74 Tank Recovery Vehicle
 M578 Light Recovery Vehicle – M110 haubicos važiuoklė.
 M88 Recovery Vehicle – tankų M48 Patton ir M60 Patton važiuoklė

Šarvuotoji technika

es:BREM (vehículo de ingenieros)